**Задачи за учениците од III одделение од продолжен престој**

**Време на реализација: од 18.05.2020-22.05.2020**

**Понеделник – 18. 05. 2020 година**

**Активност:** Цртање по слободен избор

**Цел:** Учениците да ја развиваат способноста за ликовно изразување и креативност.

**Задача:** Изберете мотив по своја сопствена желба. Ликовната творба изработете ја со техника по слободен избор: фломастер, колаж, темпера и др.

**Вторник– 19. 05. 2020 година**

**Активност:** Игра „ Царица“

**Цел:** Да се развива прецизност и координирање на движењата.

**Задача:** Додека сте во дворот, пред зградата или на друго место нацртајте „ царица“.Начин на игра: Со плочка треба да го погодете 1то поле. Потоа со една нога скокате во првите 2 полиња, а со две во 3 и 4 поле згазнувате. Со една нога скокате во 5то поле, а во 6 и7 згазнувате со две нозе. Со скокање се вртите и се враќате назад до првото поле. Кога ќе стигнете до 1то поле ја згазнувате плочката со една нога , се наведнувате и ја земате и излегувате надвор од царицата. Ако сето тоа успешно го направите продолжувате на 2 то поле и така се до 7то поле. Во играта не смее да се назгазува линијата.

**Среда - 20. 05. 2020 година**

**IIIa Активност:** Пеење на изучени песни или песни по избор на учениците .

**Цел:** Да се развива интерес за пеење песни од различен карактер. детски, народни, забавни и др.

**Задача:** Ученици изберете песна што ја имаме учено или друга песна по ваш избор од joutube или друго место. Песна која најмногу ја сакате и можете да ја пеете.Песната учете да ја пеете со истовремено слушање на песната. При пеење на песната исто така пејте ја со придружба ( со слушање) на песната.(По желба на учениците се организира натпревар во пеење.)

**IIIб Активност:** Изработка на сообраќаен знак.

**Цел:** Учениците да имаат познавање на основните сообраќајни знаци заради нивна безбедност.

**Задача:** Изработете еден сообраќаен знак,од знаците со кои се запознавте по предметот општество.Знакот нацртајте го на картон и обојте го. До него напишете што означува тој.

**Четврток - 21. 05. 2020**

**Активност:** Слушање на песната за СВ. Кирил и Св. Методиј

**Цел:** Да се развива интерес и желба за слушање и доживување на музиката.

**Задача:** Отворете го линкот и слушајте ја песната за СВ. Кирил и Св. Методиј:<https://www.youtube.com/watch?v=J56esq7jKZQ&fbclid=IwAR2m5inbCWoLTGGfMnDmapzMYiDVRZC5j-VaAUdVaK7OurL3rQ1pVfO1whI>

**Петок – 22. 05. 2020**

**Активност:** Прошетка во природа, парк, езеро и др.

**Цел:** Да се релаксираат учениците, да престојуваат на чист воздух и да си играат слободни игри.

**Задача:** Кога родителите ќе бидат слободни петок попладне или за време на викенд искористете го времето за прошетки и игри . Се разбира за време на прошетките и игрите бидете заштитени и држете дистанца. Чувајте го своето и здравјето на другите.